**ΠΑΝΕΠΙΣΤΗΜΙΟ ΙΩΑΝΝΙΝΩΝ**

**ΣΧΟΛΗ ΕΠΙΣΤΗΜΩΝ ΑΓΩΓΗΣ**

**ΠΑΙΔΑΓΩΓΙΚΟ ΤΜΗΜΑ ΝΗΠΙΑΓΩΓΩΝ**

**7οΔΙΕΘΝΕΣ ΘΕΡΙΝΟ ΠΑΝΕΠΙΣΤΗΜΙΟ**

**«ΕΛΛΗΝΙΚΗ ΓΛΩΣΣΑ, ΠΟΛΙΤΙΣΜΟΣ ΚΑΙ ΜΜΕ»**

**.11-14 Ιουλίου στηνΎδρα και σε διαδικτυακή πλατφόρμα**

Το Πανεπιστήμιο Ιωαννίνων – Σχολή Επιστημών Αγωγής, Παιδαγωγικό Τμήμα Νηπιαγωγών και το Εργαστήριο Μελέτης Κοινωνικών Θεμάτων, Μέσων Ενημέρωσης και Εκπαίδευσης του Π.Τ.Ν.,σε συνεργασία με το Πρόγραμμα Νεοελληνικών Σπουδών του Τμήματος Μέσων Μαζικής Ενημέρωσης, Επικοινωνίας, Καλών Τεχνών, Γλωσσών και Λογοτεχνίας της Σχολής Ανθρωπιστικών Σπουδών του Macquarie University (Department of Media, Communications, Creative Arts, Language and Literature, Faculty of Arts), στο Σίδνεϋ της Αυστραλίας, και με τη συμμετοχή του Κύκλου Ακαδημαϊκών της Βοστώνης (The Circle of Hellenic Academics in Boston)διοργανώνει το 7ο Διεθνές Θερινό Πανεπιστήμιο «Ελληνική Γλώσσα, Πολιτισμός και ΜΜΕ». Η δράση προγραμματίζεται να πραγματοποιηθεί στην Ύδρα από 11-14 Ιουλίου 2021 (εφόσον οι συνθήκες το επιτρέπουν), στην αίθουσα τέχνης και συναυλιών "Mελίνα Mερκούρη". Το Διεθνές Θερινό Πανεπιστήμιο εντάσσεται στο επετειακό πρόγραμμα για τα 200 χρόνια από την Ελληνική Επανάσταση και τελεί υπό την αιγίδα του δήμου Ύδρας.

Το πρόγραμμα σχεδιάζεται αυτή τη χρονιά σε υβριδική μορφή, λόγω της κατάστασης που σχετίζεται με την υγειονομική κρίση. Εφόσον οι συνθήκες το επιτρέπουν, θα περιλαμβάνει δια ζώσης παρουσία, με τήρηση υγειονομικών πρωτόκολλων. Θα μεταδίδεται ζωντανά από την Ύδρα, μέσω διαδικτυακής πλατφόρμας. Οι σχετικές ανακοινώσεις θα γίνονται σταδιακά, σε συνέχεια των μέτρων πρόληψης και προστασίας που θα λαμβάνονται σε κεντρικό επίπεδο.

## Το 7ο Διεθνές Θερινό Πανεπιστήμιο φέρει φέτος τον ειδικότερο τίτλο:

*Γλώσσα και ελευθερία της έκφρασης.*

Ενδεικτικές θεματικές:

* Γλώσσα και επανάσταση. Η γλωσσική πραγμάτωση της ιδέας της ελευθερίας
* Γλώσσα, δουλεία και χειραφέτηση
* Η γλώσσα ως όργανο αντίστασης στην εξουσία της πολιτικής και του πλούτου
* Η ελευθερία της έκφρασης στη δημόσια και ιδιωτική σφαίρα
* Η έκφραση της διαφορετικότητας στη γλώσσα
* Η δημιουργικότητα ως ελευθερία της γλώσσας
* Η γλώσσα στην εκπαίδευση – Επίκαιρες προσεγγίσεις

Καθοριστική είναι τα τελευταία χρόνια η υποστήριξη από την ΕΡΤ, ΕΡΤ3, ΕΡΤ WORLD, το Πρώτο Πρόγραμμα 105,8 και τη Φωνή της Ελλάδας, καθώς και το Κανάλι της Βουλής. Χορηγόςεπικοινωνίας είναι ο Όμιλος REAL (RealFm 97.8, RealNews, Real.gr), καθώς και η εφημερίδα ΝΕΟΣ ΚΟΣΜΟΣ της Μελβούρνης. Τη δράση υποστηρίζουν μία σειρά άλλων φορέων, οι οποίοι και θα ανακοινωθούν προσεχώς.

Μπορείτε να δείτε εδώ το φετινό τηλεοπτικό σποτ, στο οποίο πρωταγωνιστεί ο ηθοποιός κ. Γιάννης Στάνκογλου:<https://www.youtube.com/watch?v=tZ3g9ZdeLp0&fbclid=IwAR3q4rtet2FDCObkuY1e_t3BLtnyteiR78DLb_Cm-8L0l34cQIZseNd5KWs>

Μετά από 6 χρόνια αναγνωρισμένης επιτυχίας της διοργάνωσης, η «παράδοση» της καλλιέργειας της εξωστρέφειας και των συνεργασιών με εξέχοντες διεθνείς φορείς της εκπαίδευσης, του πολιτισμού και των μέσων ενημέρωσης συνεχίζεται. Υπενθυμίζεται ότι το Δ.Θ.Π. «Ελληνική Γλώσσα, Πολιτισμός και ΜΜΕ» τα προηγούμενα έτη υποστηρίχθηκε από το Κέντρο Ελληνικών Σπουδών του Πανεπιστημίου Χάρβαρντ, την Ελληνική Αντιπροσωπεία του Ευρωπαϊκού Κοινοβουλίου, την Ένωση Ευρωπαίων Δημοσιογράφων (ελληνικό τμήμα), την Ορθόδοξο Ακαδημία Κρήτης, το Γαλλικό Τμήμα του Ομίλου Ευρωπαϊκού Τύπου (Club de la Presse Européenne, Paris), το Centre Culturel Hellénique του Παρισιού, το InstitutoDeLetras του RioDeJaneiroUniversity κ.ά.

Το πρόγραμμα απευθύνεται σε προπτυχιακούς και μεταπτυχιακούς φοιτητές, διδάκτορες, εκπαιδευτικούς, ενώ δέχεται και ένα ποσοστό επαγγελματιών που έχουν αντίστοιχα ενδιαφέροντα, στο πλαίσιο της δια βίου μάθησης. Προσφέρει πιστοποιητικά αναγνώρισης συμμετοχής και εκπαιδευτικό υλικό στους συμμετέχοντες. Επιπλέον, περιλαμβάνει πολιτιστικές δραστηριότητες (πάντα υπό την αίρεση ότι οι συνθήκες το επιτρέπουν).

Επιστημονική Υπεύθυνη του Προγράμματος είναι η Αναπληρώτρια Καθηγήτρια Γλωσσολογίας και Ελληνικής Γλώσσας του Παιδαγωγικού Τμήματος Νηπιαγωγών του Πανεπιστημίου Ιωαννίνων και Associate του CHS – GR του Πανεπιστημίου Harvard κ. Νικολέττα Τσιτσανούδη – Μαλλίδη, διευθύντρια του Εργαστηρίου Μελέτης Κοινωνικών Θεμάτων, ΜΜΕ και Εκπαίδευσης.

Το Διεθνές Θερινό Πανεπιστήμιο «ΕΛΛΗΝΙΚΗ ΓΛΩΣΣΑ, ΠΟΛΙΤΙΣΜΟΣ ΚΑΙ ΜΜΕ» θα ανακοινωθεί και επίσημα στο πλαίσιο διαδικτυακής συνέντευξης τύπου την Πέμπτη 25 Φεβρουαρίου και ώρα 8 το βράδυ, μέσω της πλατφόρμας TEAMS.

**Πληροφορίες και υποβολή βιογραφικών/αιτήσεων εγγραφών:**

Νικολέττα Τσιτσανούδη – Μαλλίδη,

nitsi@uoi.gr και στην ιστοσελίδα [https://summerschool.ac.uoi.gr](https://l.facebook.com/l.php?u=https%3A%2F%2Fsummerschool.ac.uoi.gr%2F%3Ffbclid%3DIwAR3n0joR73RTCdv5lsGKKToWE4SG_ICj5SS4TsejKQLgE9sIWLnSirum74g&h=AT0UetDmJqu39QvGgySFg5pxEv_OxReJJvXeim6hy_QQa0W4DcF36gbobeXceS39GdQ4sxOd4kDI3OZmaQ-yCS_8cXtg7HcN-BYIdsmSoqOVxp4Or83scEFyXsNPW4QILTxHrvi4aTA7I20g-Dr2AQ)

fb: ΕΡΓΑΣΤΗΡΙΟ ΜΕΛΕΤΗΣ ΚΟΙΝΩΝΙΚΩΝ ΘΕΜΑΤΩΝ, ΜΜΕ ΚΑΙ ΕΚΠΑΙΔΕΥΣΗΣ Παιδαγωγικού Τμήματος Νηπιαγωγών Πανεπιστημίου Ιωαννίνων.